Sofía Heinonen

Sofía Heinonen (Buenos Aires, 1969) argentinar biologoa eta aktibista kontserbazionista da, eta ezaguna da Iberáko hezeguneak suteen ondoren berreskuratzen egindako lanagatik.

Buenos Airesen jaio zen, eta oihanera joan zen bizitzera; zehazki, Misionesko oihanera, eta, ondoren, Corrientesera. 1990eko hamarkadaz geroztik han bizi da, bere seme-alabekin batera. Rewilding Argentina Fundazioaren bidez, non 170 laguneko taldea zuzentzen baitu, hainbat ekosistema leheneratzen parte hartu du, basoberritzearen eta espezie autoktonoak birsartzearen bidez, biodibertsitatea bultzatzeko. 2005. urteaz geroztik, Iberáko hezeguneak berreskuratzera bideratu da erakundea, eta, desagertu ondoren, jaguarra berriro sartzea lortu dute. Erakundeak eremuak erosten ditu emaileen laguntzarekin, ekosistemak leheneratzen ditu eta estatuan ematen ditu, parke natural gisa funtziona dezaten. 2022an, Heinonenek erakundearen funtzionamendua azaldu zuen Nature aldizkarian. Heinonen 2022ko BBCren 100 emakume inspiratzaileetako bat da, 30 urtez baino gehiagoz eremu babestuak sortzen laguntzen egindako lanagatik.

 Erreferentziak 

 Kanpo estekak 

Kategoria:Buenosairestarrak
Kategoria:Naturaren kontserbazioa
Kategoria:Argentinako aktibistak
Kategoria:Argentinako biologoak